Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

În urmă cu un an, s-a scris intens despre transferul lui Ianis Hagi la Fiorentina, însă nicio confirmare oficială din partea părţilor nu a fost făcută. S-a speculat că Ianis a fost cumpărat, însă lăsat în continuare, sub formă de împrumut, la Viitorul, pentru a căpăta experienţă şi a avea şanse mari să joace.

Întrebat despre transfer, Hagi a fost mereu evaziv, însă toate informaţiile indică faptul că mutarea a avut loc. Mai mult, sunt şanse mari ca Ianis să ajungă încă din această vară la Fiorentina sub comanda lui Paulo Sousa, judecând după imaginea intrată în posesia presei italiene.

Concret, calciomercato.it a publicat în această după-amiază o fotografie în care Pantaleo Corvino, directorul sportiv al italienilor, studia o listă de jucători, împărţiţi pe posturi. El a fost fotografiat fără să ştie, în avion, de pasagerul din spate, care l-a recunoscut. Printre fotbaliştii de pe acea hârtie figura şi numele lui Hagi, subliniat chiar, semn că poate fi un fotbalist pe care formaţia viola să se bazeze încă din această vară.

4 goluri în 38 de partide pentru Viitorul a marcat Ianis Hagi, fotbalist care va împlini 18 ani în octombrie. Cota sa de piaţă este în acest moment estimată de site-ul de specialitate transfermarkt.de la 750.000 de euro.

Etichete:

,

,